കണ്ണീര്മഴയത്തെ സോമാലിയക്കാരിക്കും മക്കള്ക്കും സാന്ത്വനക്കുടയുമായി ജിദ്ദയിലെ പെരിന്തല്മണ്ണ കെ.എം.സി.സി ജിദ്ദ: കണ്ണീര്മഴയത്തെ സോമാലിയക്കാരിക്കും മക്കള്ക്കും സാന്ത്വനക്കുടയുമായി ജിദ്ദ പെരിന്തല്മണ്ണ മണ്ഡലം കെ.എം.സി.സി. പിതാവ് ജീവിച്ചിരിക്കെ അനാഥകളായി ജീവിക്കുന്ന ജീവിതത്തിലെ സകല സൗഭാഗ്യങ്ങളും നഷ്ടപ്പെട്ടുപോയ ഏഴു കുട്ടികളുടെയും ഭര്ത്താവ് ജീവിച്ചിരിക്കെ വിധവയായി ജീവിക്കുകയും ചെയ്യുന്ന ഒരമ്മയുടെയും ജീവിതം കഴിഞ്ഞദിവസം പത്രങ്ങളിലൂടെ പുറത്ത് വന്നിരുന്നു.ജിദ്ദ ബഗ്ദാദിയയിലെ പഴക്കമേറിയ ഒരു കെട്ടിടത്തിലാണ് മുഅ്മിനയും അവരുടെ ഏഴുമക്കളില് ആറു മക്കളും രണ്ടു പേരക്കുട്ടികളും ജീവിക്കുന്നത്. ഒരു മകന് മുഅ്മിനയുടെ ജന്മനാടായ സോമാലിയയിലാണ്. പെരിന്തല്മണ്ണ സ്വദേശി അബ്്ദുല് മജീദിെന്റയും മുഅ്മിനയുടെയും മക്കളാണിവര്. 12 വര്ഷം മുമ്ബ് നാട്ടിലേക്ക് പോയ അബ്്ദുല് മജീദ് പിന്നീട് തിരികെ എത്തിയില്ല. മജീദ് നാട്ടിലേക്ക് പോകുന്ന സമയത്ത് മുഅ്മിനയുടെ ചുറ്റിലും ആറു മക്കളുണ്ട്. ഒരാള് വയറ്റിലും. പിന്നീട് മജീദ് തിരിച്ചെത്തിയില്ല. 12 വര്ഷത്തിലേറെയായി മജീദ് പോയിട്ട്. രേഖകളില്ലാതെയാണ് ഈ കുട്ടികള് ജീവിക്കുന്നത്. ഒരു രാജ്യത്തിെന്റയും പൗരത്വ രേഖയില്ലാത്ത കുട്ടികള്.ജോലി പോലും ലഭിക്കില്ല. മുഅ്മിന ഒരു വീട്ടില് ജോലിക്ക് പോയി ലഭിക്കുന്ന 700 റിയാല് കൊണ്ടാണ് ഭക്ഷണത്തിനുള്ള വക കണ്ടെത്തുന്നത്. വീടിെന്റ വാടകയ്ക്കും മറ്റു ചെലവുകള്ക്കും കൈ നീട്ടേണ്ട അവസ്ഥയായിരുന്നു. ഇതറിഞ്ഞാണ് ജിദ്ദ പെരിന്തല്മണ്ണ മണ്ഡലം കെ.എം.സി.സി നേതാക്കള് അവരുടെ വീട് സന്ദര്ശിക്കുകയും സാന്ത്വനിപ്പിക്കുകയും സാമ്ബത്തിക സഹായം നല്കുകയും മറ്റ് കാര്യങ്ങള് വിശദമായി അന്വേഷിച്ച് വേണ്ടത് ചെയ്യാമെന്ന ഉറപ്പ് നല്കുകയും ചെയ്തത്.ജിദ്ദ പെരിന്തല്മണ്ണ മണ്ഡലം പ്രസിഡന്റ് മുഹമ്മദാലി ടി.എന്. പുരം, സെക്രട്ടറി അഷ്റഫ് താഴെക്കോട്, സീനിയര് വൈസ് പ്രസിഡന്റ് മുസ്തഫ കോഴിശ്ശേരി, ഓര്ഗനൈസിങ് സെക്രട്ടറി വാപ്പുട്ടി വട്ടപറമ്ബില്, അബു കട്ടുപ്പാറ, നാസര് പാക്കത്ത്, മുഹമ്മദ് അലി മുസ്ലിയാര്, ലത്തീഫ് കാപ്പുങ്ങല്, മുഹമ്മദ് കിഴിശ്ശീരി, മുജീബ് പുളിക്കാടന്, നാസര് ഒളവട്ടൂര് എന്നിവരുടെ നേതൃത്വത്തിലായിരുന്നു സന്ദര്ശനം.മജീദിനെ നാട്ടില് പോയി സന്ദര്ശിച്ച് വേണ്ടത് ചെയ്യാനുള്ള ഒരുക്കത്തിലാണ് സംഘടന. മറ്റു പലരും സഹായങ്ങളുമായി ഇവരെ സഹായിക്കാന് മുന്നോട്ട് വരുന്നുണ്ട്. ആര്ക്കെങ്കിലും സഹായിക്കാന് താല്പര്യമുണ്ടെങ്കില് ജിദ്ദ പെരിന്തല്മണ്ണ മണ്ഡലം കെ.എം.സി.സി സീനിയര് വൈസ് പ്രസിഡന്റ് മുസ്തഫ കോഴിശ്ശേരിയെ 00966 500985909 ബന്ധപ്പെടാം.